Topi Latukka

Topi Oskari Latukka (s. 25. helmikuuta 1994) on suomalainen laulaja ja lauluntekijä. Latukka tuli tunnetuksi Softengine-yhtyeen laulaja-kitaristina Eurovision laulukilpailun kautta. Vuodesta 2018 lähtien hän on ollut soolouralla.

Ura 
Latukan artistiura alkoi vuonna 2014, kun Softengine valittiin Suomen edustajaksi Eurovision laulukilpailuun Kööpenhaminaan. Softengine on vuonna 2011 perustettu suomalainen rock-yhtye.

Latukka toimi vuosina 2017 - 2019 Konala Productions Oy levy-yhtiön toimitusjohtajana. Hän erosi toimitusjohtajan tehtävästä omalla ilmoituksellaan 14.5.2019.

Latukka julkaisi marraskuussa 2018 ensimmäisen soolosinglensä Pehmeitä Pintoi. Viimeisin sooloartistina julkaistu kappale En keksi sanoja on vuoden 2020 keväältä.

Yksityiselämä 
Latukka on parisuhteessa ja hän on käsitellyt parisuhteen ja musiikkiuran välisiä haasteita mm. kappaleessa She Is My Messiah. 

Syyskuussa 2022 Latukalla diagnosoitiin harvinainen adamantinoma-luusyöpä.

Lähteet 

Suomalaiset kitaristit
Suomalaiset rocklaulajat
Vuonna 1994 syntyneet
Elävät henkilöt